***Excerptiones de arte grammatica anglice*[[1]](#footnote--1)**

Ælfric Grammaticus

PARTES ORATIONES SUNT OCTO eahta dǣlas synd lēdensprǣce: NOMEN, PRONOMEN, VERBUM, ADVERBUM, PARTICIPIUM, CONIUNCTIO, PRAEPOSITIO, INTERIECTIO.

LITTERA is stæf on englisc and is se læsta dǣl on bōcum and untōdǣledlīc.

SYLLABA is stæfgefēg.

SIGNIFICATIO ys getācnung, hwæt þæt word getācnige.

NOMEN is nama, mid ðam wē nemnað ealle ðing ǣgðer ge synderlīce gē gemǣnelīce. synderlīce be āgenum nama: Eagarus, Aðelwoldus; gemǣnelīce: *rex*, cyning, *episcopus* bisceop.

Wē tōdǣlað þā bōc tō cwydum and syþan ðā cwydas tō dǣlum, eft þa dǣlas to stæfgefegym and syððan þa stæfgefēgu to stafum: þonne bēoð ðā stafas untōdǣledlīce.

**INCIPIT DE VERBO**

VERBVM EST PARS ORATIONIS CVM TEMPORE ET PERSONA, SIGNIFICANS AGERE ALIQUID AUT PATI AUT NEVTRVM. VERBVM ys word, an dǣl lēdensprǣce mid tīde and hāde, getācniende oððe sum ðing tō dōnne oððe sum ðing tō þrōwigenne oððe nāðor.

DE TEMPORE

PRAESENS TEMPUS ys andwerd tīd: *sto* ic stande; PRAETERITUM TEMPUS ys forðgewiten tīd: *steti* ic stōd; FUTURUM TEMPUS is tōwerd tīd: *stabo* ic stande nū rihte oððe on sumne tīman.

Ac swā ðēah wīse lārēowas tōdǣldon þone PRAETERITUM TEMPUS on þreo: on PRAETERITUM INPERFECTUM, PRAETERITUM PERFECTUM, & PLUSQUAMPERFECTUM. PRAETERITUM INPERFECTUM is unfulfremed forðgewiten, swilce þæt ðing bēo ongunnen and ne bēo fuldōn: *stabam* ic stōd. PRAETERITUM PERFECTUM ys forðgewiten fulfremed: *steti* ic stōd fullīce. PRAETERITUM PLUSQUAMPERFECTUM is forðgewiten māre, þonne fulfremed, forðan ðe hit wæs gefyrn gedōn: *steteram* ic stōd gefyrn.

DE NVMERO

NVMERVS ACCIDIT VERBIS UTERQUE, SINGVLARIS ET PLVRALIS getel gelimpð wordum ǣgðer gē ānfeald gē menigfeald. ānfeald getel byð on ānum: *lego* ic rǣde, and menigfeald tō manegum: *legimus* wē rǣdað, ET CETERA.

DE PERSONIS

SUNT PERSONAE VERBORUM TRES Þrȳ hādas synt worda. se forma hād ys, þe sprecð be him sylfum āna, ðus: *dico* ic secge, oððe mid oþrum mannum on menigfealfum getele: *dicimus* wē secgað. se ōðer hād is, þe se forma sprecð tō: *dicis* þū segst, oþþe menigfealdlīce *dicitis* gē secgað. se þridda hād ys, be þām ðe se forma hād sprecð tō ðām ōðrum hāde: *dicit* hē segð, oððe menigfealdlīce *dicunt* hī secgaþ.

DE VERBO PASSIVO

AMOR ic eom gelufod ys PASSIVVM. *amaris* þū eart gelufod, *amatur* hē ys gelufod; ET PLURALITER *amamur* wē synt gelufode, *amanini* gē synd, *amantur* hī synd.

PRAETERITO INPERFECTO *amabar* ic wæs gelufod, *amabaris* ðu wǣre, *amabatur* hē wæs; ET PLURALITER *amabamur* wē wǣron gelufode, *amabamini*, gē wǣron, *amabantur* hī wǣron.

TEMPORE FVTVRO *amabor* ic bēo gelufod gyt, *amaberis* ðu bist, *amabitur*, hē byð; ET PLURALITER *amabimur* wē bēoð gelufode gyt, ETC.

**BINDAN**

INFINITIVVS: bindan, to bindenne

IMPERATIVUS

|  |  |  |  |
| --- | --- | --- | --- |
| ānfeald |  | menigfeald |  |

PRAESENS TEMPUS

|  |  |  |  |  |
| --- | --- | --- | --- | --- |
| ic |  | -- | wē |  |
| þu |  |  | ġē |  |
| hē/hēo/hit |  |  | hīe |  |

PRAETERITUM TEMPUS

|  |  |  |  |
| --- | --- | --- | --- |
| ic |  | wē | bundon |
| þu | bunde | ġē | bundon |
| hē/hēo/hit |  | hīe |  |

PARTICIPIA

|  |  |  |  |
| --- | --- | --- | --- |
| praesens |  | praeteritum |  |

1. Adapted from J. Zupitza, *Ælfrics Grammatik und Glossar* (Berlin: Weidmannache, 1880). [↑](#footnote-ref--1)